
Iepirkuma „Gulbenes novada vidusskolas Skolas ielā 12 trešā stāva remonts”
(iepirkuma identifikācijas numurs GNP 2026/64)
NOLIKUMS
1. Vispārīgā informācija
1.1. Pasūtītājs

GULBENES NOVADA PAŠVALDĪBA
Reģistrācijas Nr. 90009116327

Ābeļu iela 2, Gulbene, Gulbenes novads, LV–4401

Tālruņa Nr. +371 64497710

e-pasta adrese: dome@gulbene.lv 
AS „SEB banka”, kods: UNLALV2X, konta Nr: Nr. LV03 UNLA 0050 0143 3991 9

Kontaktpersona jautājumos par iepirkuma nolikumu: Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste Evita Lode, tālr. 64474913, e-pasts: iepirkumi@gulbene.lv.
Kontaktpersona jautājumos par iepirkuma nolikumam pievienotajām tehniskajām specifikācijām un objektu: Gulbenes novada vidusskolas saimniecības vadītājs Kristaps Kelle, tālr.: 22023120, e-pasts: kristaps@gnvsk.lv.
1.2. Iepirkuma identifikācijas numurs

GNP 2026/64
1.3. Piegādātājs
Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
1.4. Pretendents

Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.5. Iepirkuma dokumentu pieejamība un saņemšanas iespējas
1.5.1. Iepirkuma dokumenti ir brīvi un tieši elektroniski pieejami pasūtītāja pircēja profilā Elektronisko iepirkumu sistēmā (turpmāk – EIS) e-konkursu https://www.eis.gov.lv/EKEIS/Supplier/Organizer/1045  apakšsistēmā. 
1.6. Iepirkuma metode

Iepirkums tiek organizēts saskaņā ar Publisko iepirkumu likuma (turpmāk – PIL) 9. pantu.
1.7. Piedāvājuma iesniegšanas un atvēršanas vieta, datums, laiks un kārtība

1.7.1. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Piedāvājumu iesniegšanas termiņš ir norādīts Iepirkumu uzraudzības birojā publicētajā paziņojumā par līgumu un Pasūtītāja EIS e-konkursu apakšsistēmā. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
1.7.2. Piedāvājumu atvēršana notiks EIS e-konkursu apakšsistēmā – ne ātrāk kā četras stundas pēc piedāvājumu iesniegšanas termiņa beigām, atbilstoši Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” 14.punktā noteiktajai kārtībai, izmantojot tīmekļvietnē www.eis.gov.lv pieejamos rīkus.
1.7.3. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām EIS ir jāievada elektroniskā atslēga un jāveic piedāvājuma atšifrēšana dokumenta atvēršanai.
1.8. Piedāvājuma noformējuma prasības

1.8.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

1.8.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma  sadaļā ievietotās formas;

1.8.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.8.2. Sagatavojot piedāvājumu, pretendents ievēro, ka:


1.8.2.1. iesniedzamie dokumenti jāaizpilda tikai elektroniski, atsevišķos elektroniskos dokumentos ar Microsoft Office rīkiem lasāmā formātā;


1.8.2.2. iesniedzot piedāvājumu, pretendents dokumentus pēc saviem ieskatiem ir tiesīgs parakstīt ar EIS piedāvāto elektronisko parakstu vai ar drošu elektronisko parakstu, ievērojot, ka dokumentus paraksta pretendenta paraksttiesīga amatpersona vai pilnvarota persona, un, ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem
1.8.3. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā
.
1.8.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.8.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.8.6. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. 
1.9. Piedāvājumu grozīšana un atsaukšana
1.9.1. Pretendents līdz piedāvājumu iesniegšanas termiņa beigām var atsaukt savu piedāvājumu, izmantojot EIS pieejamo piedāvājuma atsaukšanas darbību šķirklī „Iesniegšana”.

1.9.2. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu.
2. Informācija par iepirkuma priekšmetu
2.1. Iepirkuma priekšmeta apraksts

2.1.1. Iepirkuma priekšmets ir Gulbenes novada vidusskolas, Skolas ielas 12 trešā stāva remonts saskaņā ar iepirkuma nolikuma 1.pielikumā noteiktajiem darbu apjomiem.
2.1.2. CPV kods: 45000000-7 (celtniecības darbi), papildus CPV kodi: 45453000-7 (kapitālais remonts un kosmētiskais remonts).
2.1.3. Pretendents drīkst iesniegt tikai vienu piedāvājumu par visu iepirkuma priekšmeta apjomu. Netiks izskatīti piedāvājumi, kurus pretendents būs sadalījis sīkāk.

2.1.4. Pretendents nevar iesniegt piedāvājuma variantus.
2.1.5. Paredzamā līgumcena 34 711,00 EUR bez PVN.
2.1.6. Līguma izpildes termiņš - 40 (četrdesmit) dienas no līguma noslēgšanas dienas.
2.1.7. Līguma izpildes vietas: Skolas iela 12, Gulbene, Gulbenes novads.
2.1.8. Objekta apsekošana: Lai pretendents sagatavotu precīzu tehnisko piedāvājumu un veiktu korektu finanšu piedāvājumā iekļautu izmaksu  aprēķinu, pirms piedāvājuma iesniegšanas pēc pretendenta lūguma un saskaņojuma ar pasūtītāja pārstāvi, var tikt rīkota objekta apskate, nosūtot pieteikumu uz e-pasta adresi: nauris.volkovs@gulbene.lv vai kristaps@gnvsk.lv, norādot pretendenta nosaukumu, pretendenta pilnvarotās personas vārdu, uzvārdu un amatu, tālruņa numuru, e-pasta adresi, kā arī pretendenta personu sarakstu (norādot vārdu, uzvārdu, amatu, tālruņa numuru), kuras piedalīsies objektu apskatē. Pasūtītāja kontaktpersona par objektu apskati: Nauris Volkovs, tālr. 20298916, e-pasts: nauris.volkovs@gulbene.lv, Kristaps Kelle, tālr. 22023120, e-pasts: kristaps@gnvsk.lv.
3. Prasības pretendentiem 
3.1. Pretendentu atlases noteikumi

3.1.1. Pretendents, visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) ir reģistrēti komercreģistrā (vai līdzvērtīgā reģistrā ārvalstīs, ja attiecīgās valsts normatīvie akti paredz reģistrāciju) vai Latvijas Republikas Valsts ieņēmumu dienesta              (turpmāk – VID) Nodokļu maksātāju reģistrā kā saimnieciskās darbības veicējs (vai līdzvērtīgā reģistrā ārvalstīs), atbilstoši attiecīgās valsts normatīvo aktu prasībām. 

Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru. Dalība iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas, kura tiesīga nodarboties ar uzņēmējdarbību.
3.1.2. Uz pretendentu neattiecas PIL 9.panta astotajā daļā noteiktie izslēgšanas nosacījumi (nosacījumi pretendenta izslēgšanai no dalības iepirkumā attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz visiem personālsabiedrības biedriem, ja pretendents ir personālsabiedrība). 
3.1.3. Pretendents ir reģistrēts Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”, vai, ja pretendents ir ārvalstīs reģistrēts uzņēmums, tam jābūt reģistrētam līdzvērtīgā reģistrā ārvalstīs atbilstoši attiecīgās valsts normatīvajiem aktiem, ja attiecīgās valsts normatīvie akti šādu reģistrāciju paredz. Ārvalstu komersantam uz būvdarbu uzsākšanas brīdi saskaņā ar Būvniecības likuma 22. pantu jābūt reģistrētam Būvkomersantu reģistrā, norādot būvspeciālistu reģistrā reģistrētu vismaz vienu būvspeciālistu. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas izpildīs darbus vai sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā vai līdzvērtīgā reģistrā ārvalstīs (ja attiecīgās valsts normatīvie akti šādu reģistrāciju paredz).
3.1.4. Nolikuma 3.1.1. – 3.1.3.punktā noteiktās prasības attiecināmas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība) vai visiem personu apvienības dalībniekiem (ja pieteikumu iesniedz personu apvienība), kā arī apakšuzņēmējiem, kuru sniedzamo pakalpojumu vērtība ir vismaz 10 000 euro vai uz kuru tehniskajām vai profesionālajām iespējām (PIL 46.panta ceturtā daļa) iespējām pretendents balstās.
3.2. Prasības attiecībā uz pretendenta tehniskajām un profesionālajām spējām 

3.2.1. Pretendenta rīcībā ir kvalificēts un sertificēts speciālists ēku būvdarbu vadīšanā.
3.2.2. Pretendenta piesaistītajiem speciālistiem ir darba tiesiskās attiecības ar pretendentu, vai tā norādīto apakšuzņēmēju, vai tas ir apliecinājis savu dalību līguma izpildē, ja pretendentam tiks piešķirtas līguma slēgšanas tiesības. 
3.2.3. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. 
3.2.4. Pretendenta norādītie apakšuzņēmējs/-i apliecina savu piedalīšanos līguma izpildē. Apliecinājumu ir parakstījusi persona, kurai ir pārstāvības tiesības.
4. Iesniedzamie dokumenti 
4.1. Pretendentu kvalifikācijas dokumenti 

4.1.1. Pretendenta pieteikums dalībai iepirkumā. Pieteikumu sagatavo atbilstoši nolikumam pievienotajai formai (2.pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā, pieteikums jāparaksta katra personu apvienības dalībnieka pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību iepirkumā, kā arī katras personas atbildības apjomu. Ja pretendents ir personālsabiedrība (pilnsabiedrība vai komandītsabiedrība), pieteikumā jānorāda visus sabiedrības biedrus. 
4.1.2. Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) kompetentas attiecīgās valsts institūcijas izsniegta dokumenta kopija, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā, ja attiecīgās valsts normatīvie akti paredz reģistrāciju. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīzs links, kur pasūtītājs var pārbaudīt ārvalstu uzņēmuma reģistrācijas faktu. Latvijā reģistrēta Pretendenta atbilstību Nolikuma 3.1.1. punkta prasībām Pasūtītājs pārbaudīs, informāciju iegūstot no Latvijas Republikas Uzņēmumu reģistra tīmekļvietnes www.ur.gov.lv.
4.1.3. Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) dokumenta kopija, kas apliecina paraksttiesīgās amatpersonas tiesības pārstāvēt attiecīgo juridisko personu.
4.1.4. Ja piedāvājuma dokumentus paraksta pretendenta paraksttiesīgās personas pilnvarota persona, tad pievieno attiecīgas pilnvaras kopiju, kas apliecina dokumentus parakstījušās personas tiesības pārstāvēt pretendentu iepirkuma ietvaros.
4.1.5. Ja pretendents ir personu apvienība, pretendentam ir jāiesniedz visu apvienības dalībnieku parakstīts saistību raksts (protokols, vienošanās, dibināšanas līgums vai cits dokuments), kurš nosaka katra personu apvienības dalībnieka pienākumu un atbildības loku iepirkuma līguma izpildē, un visi personu apvienības dalībnieki ir pilnvarojuši vienu no dalībniekiem parakstīt iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja.
4.1.6. Pretendenta atbilstību nolikuma 3.1.3.punkta prasībām komisija pārbauda Būvniecības informācijas sistēmas (BIS) Būvkomersantu reģistrā tīmekļvietnē https://bis.gov.lv/bisp/ attiecībā uz Latvijā reģistrētiem būvkomersantiem.  Pretendents, kas reģistrēts ārvalstīs, iesniedz līdzvērtīgas iestādes izdotu dokumenta kopiju, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus (ja attiecīgās valsts normatīvie akti to paredz), pievienojot apliecinājumu,  ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkumu komisijas lēmums par līguma slēgšanas tiesību piešķiršanu, reģistrēsies Latvijas Būvkomersantu reģistrā.
4.1.7. Informācija par sertificētiem speciālistiem, kuri līguma noslēgšanas gadījumā darbosies līguma izpildē (obligāti norādāma informācija par vismaz nolikuma 3.2.1.punktā prasīto speciālistu), sagatavojama saskaņā ar nolikumam pievienoto formu 3.pielikumā. Par būvspeciālista sertifikāta spēkā esamību iepirkumu komisija pārliecināsies tīmekļvietnē https://bis.gov.lv/bisp/.
4.1.8. 
 Ja pretendents piesaista ārvalstu speciālistu, tad iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
4.1.9. Ja pretendents plāno piesaistīt apakšuzņēmējus vai balstās uz to pieredzi, tehniskajām un/vai profesionālajām spējām, pretendentam ir jāiesniedz par visiem apakšuzņēmējiem:
4.1.9.1. apakšuzņēmējiem nododamās iepirkuma daļas apraksts atbilstoši Apakšuzņēmējiem nododamās iepirkuma daļas izpildes sarakstam (4.pielikums);
4.1.9.2. apakšuzņēmēja, kura veicamo būvdarbu vai sniedzamo pakalpojumu vērtība ir 10000 EUR vai lielāka no kopējās līguma vērtības, vai uz kura iespējām, kvalifikāciju vai tml. pretendents balstās, rakstisks apliecinājums atbilstoši Apakšuzņēmēja apliecinājuma formai (4.1.pielikums) (apliecinājuma 2.punkta b) apakšpunkts jāaizpilda, ja pretendents plāno balstīties uz apakšuzņēmēja pieredzi, tehniskajām un/vai profesionālajām spējām);
4.1.9.3. dokumenti, kas apliecina apakšuzņēmēja atbilstību nosacījumiem pretendenta dalībai iepirkumā (ja pretendents plāno balstīties uz apakšuzņēmēja pieredzi, tehniskajām un profesionālajām spējām).
4.1.10. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.1.1.-3.1.3.punkts, bet pārējos nolikuma punktos izvirzītās prasības jāizpilda personu apvienībai kopumā, ņemot vērā tās pienākumus iespējamā iepirkuma līguma izpildē.
4.2. Tehniskais piedāvājums

4.2.1. Tehnisko piedāvājumu Pretendents sagatavo saskaņā ar nolikuma 1.pielikumā noteiktajiem darbu apjomiem, ievērojot Ministru kabineta 2017.gada 3.maija noteikumu Nr.239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība”” noteiktās prasības. 
4.3. Finanšu piedāvājums

4.3.1. Finanšu piedāvājumu pretendents sagatavo un noformēt atbilstoši nolikuma 5.pielikumam.

4.3.2. Finanšu piedāvājuma cenā ir jāparedz un jāiekļauj visas izmaksas, kas saistītas ar paredzamā līguma izpildi, tai skaitā, visi iespējamie riski, kas saistīti ar tirgus cenu svārstībām, maksājamie nodokļi (izņemot pievienotās vērtības nodokli), nodevas, materiāli, algas, mehānismi, preču iekraušana, izkraušana, piegāde, transporta izdevumi, uzstādīšana, garantijas nodrošināšana, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša līguma izpilde pilnā apmērā, u.c. ar līguma izpildi saistīti izdevumi. Līgumcena nav pakļaujama nekādām izmaiņām. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem.
5. piedāvājumu vērtēšana
5.1. Piedāvājumu vērtēšanas pamatnoteikumi

5.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.

5.1.2. Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības.
5.1.3. Lai izvērtētu, kuram no pretendentiem pirmšķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, iepirkumu komisija atbilstoši PIL 41.panta devītajai daļai vispirms pārbauda, vai piedāvājumos nav aritmētisko kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas, un vērtējot piedāvājumu, pasūtītājs ņem vērā labojumus.
5.1.4. Pēc aritmētisko kļūdu pārbaudes, komisija veic kvalifikācijas pārbaudi tam pretendentam, kuram būtu piešķiramas līguma slēgšanas tiesības, pēc kā veic šī pretendenta iesniegtā tehniskā piedāvājuma pārbaudi un finanšu piedāvājuma pārbaudi.
5.1.5. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.2. Piedāvājumu noformējuma pārbaude
5.2.1. Komisija novērtē piedāvājuma atbilstību 1.6.punktā noteiktajām prasībām.
5.2.2. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.3. Pretendenta atlase un kvalifikācijas pārbaude
5.3.1. Komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
5.3.2. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
5.3.3. Ja pasūtītājs saskaņā ar PIL 41.panta sesto daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
5.3.4. Pretendents, kura piedāvājums (t.sk. saskaņā ar nolikumu un Publisko iepirkumu likumā noteikto papildus sniegtais skaidrojums vai papildus informācija) neatbilst kādai no iesniedzamo kvalifikācijas dokumentu prasībām vai nesatur noteikto kvalifikāciju apliecinošu informāciju, tiek izslēgts no turpmākas dalības iepirkumā. Komisija pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.4. Tehniskā piedāvājuma atbilstības pārbaude
5.4.1. Pēc pretendenta atlases un kvalifikācijas pārbaudes, komisija veic tehniskā piedāvājuma atbilstības pārbaudi.

5.4.2. Piedāvājuma vērtēšanas gaitā komisija ir tiesīga pieprasīt, lai tiek izskaidrota vai papildināta tehniskajā piedāvājumā iekļautā informācija.

5.4.3. Komisija izslēdz pretendentu no turpmākās dalības iepirkumā, ja pretendents ar tehnisko piedāvājumu un sniegtajām atbildēm uz komisijas jautājumiem nepierāda savu spēju nodrošināt nolikumā norādīto tehnisko prasību izpildi.

5.4.4. Pretendents, kura piedāvājums nav sagatavots atbilstoši tehniskā piedāvājuma sagatavošanas prasībām, tiek izslēgts no turpmākas dalības iepirkumā. Pieņemot lēmumu par šāda piedāvājuma noraidīšanu, komisija vērtē neatbilstības samērīgumu.
5.5. Finanšu piedāvājuma pārbaude
5.5.1. Pēc pretendenta tehniskā piedāvājuma pārbaudes, komisija vērtē finanšu piedāvājuma atbilstību, vai finanšu piedāvājums sagatavots atbilstoši nolikumā noteiktajām prasībām. Komisija pārbauda, vai nav saņemts nepamatoti lēts piedāvājums, tai skaitā izvērtē un salīdzina pretendentu piedāvātās līgumcenas.

5.5.2. Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības iepirkumā. Pieņemot lēmumu par šāda piedāvājuma noraidīšanu, komisija vērtē neatbilstības samērīgumu.
5.5.3. Ja pasūtītājam pretendenta iesniegtais piedāvājums šķiet nepamatoti lēts, pasūtītājs rīkojas saskaņā ar PIL 53.pantu.
6. PiedāvājumU IZvēles kritērijs un lēmuma pieņemšana
6.1. Pēc pretendentu atlases un piedāvājumu atbilstības pārbaudes, komisija izvēlas nolikumā noteiktajām prasībām atbilstošu piedāvājumu ar viszemāko cenu atbilstoši PIL 51.panta ceturtajai daļai, kas nosaka, ka  pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja iepirkums tiek veikts PIL 9.pantā noteiktajā kārtībā.
6.2. Vērtējot piedāvājumu, komisija ņems vērā kopējo līgumcenu bez pievienotās vērtības nodokļa.
6.3. Pirms lēmuma par iepirkuma rezultātiem pieņemšanas, attiecībā uz pretendentu, kuram atbilstoši iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, kā arī pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz visiem personālsabiedrības biedriem, ja pretendents ir personālsabiedrība) komisija pārbaudīs nolikuma 3.1.2.punktā noteikto jeb PIL 9.panta astotajā daļā noteikto apstākļu esamību vai neesamību, pēc kā nepieciešamības gadījumā veiks citas darbības atbilstoši PIL noteiktajam regulējumam.

6.4. Iepirkumu komisija pamatojoties uz Starptautisko un Latvijas Republikas nacionālo sankciju likuma 11.1 panta pirmo daļu, attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā. 
6.5. Iepirkumu komisija, ņemot vērā vērtēšanas rezultātus un pasūtītāja finanšu budžeta iespējas, pieņem lēmumu par iepirkuma līguma slēgšanas tiesību piešķiršanu, iepirkuma pārtraukšanu vai izbeigšanu.
7. iepirkuma rezultātu paziņošana
7.1. Iepirkumu komisija 3 (trīs) darba dienu laikā pēc lēmuma pieņemšanas nosūta normatīvajiem aktiem atbilstošu paziņojumu visiem pretendentiem, kā arī pasūtītāja pircēja profilā EIS e-konkursu https://www.eis.gov.lv/EKEIS/Supplier/Organizer/1045 apakšsistēmā nodrošina brīvu un tiešu elektronisku pieeju pieņemtajam lēmumam.
7.2. Pasūtītājs informāciju par rezultātiem nosūta pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
8. Iepirkuma līguma slēgšana un grozīšana
8.1. Iepirkuma līgumu ar izraudzīto pretendentu pasūtītājs slēgs pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu (6.pielikums).
8.2. Ja piedāvājumu iesniedza piegādātāju apvienība, tai iepirkuma līguma slēgšanas tiesību iegūšanas gadījumā ir pienākums 10 (desmit) dienu laikā no brīža, kad iepirkuma komisija nosūtījusi lēmumu  par līguma slēgšanas tiesību piešķiršanu, un pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu.

8.3. Izraudzītajam pretendentam iepirkuma līgums jāparaksta ne vēlāk kā 10 (desmit) dienu laikā no pasūtītāja attiecīga uzaicinājuma nosūtīšanas dienas. Ja pretendents minētajā termiņā pasūtītājam neiesniedz parakstītu iepirkuma līgumu, tas tiks uzskatīts par atteikumu to slēgt.
8.4. Ja izraudzītais pretendents atsakās slēgt iepirkuma līgumu vai atbilstoši iepirkuma nolikuma 8.3.punktā paredzētajam, pasūtītāja noteiktajā laikā nav parakstījis iepirkuma līgumu, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt pretendentam, kurš iesniedzis piedāvājumu ar nākamo viszemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt pretendentam, kurš iesniedzis piedāvājumu ar nākamo viszemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
8.5. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nākamo zemāko cenu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkumu, neizvēloties nevienu piedāvājumu.
8.6. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste notiek saskaņā ar iepirkuma līgumu un Publisko iepirkumu likuma 62.pantu.
8.7. Iepirkuma līguma grozījumi ir pieļaujami tikai tad, ja tie veikti ievērojot līgumā un PIL 61.pantā noteikto.
9. iepirkuma komisija
9.1. Iepirkumu komisija ir lemttiesīga, ja tās sēdē piedalās vismaz 2/3 (divas trešdaļas) komisijas locekļu.
9.2. Iepirkumu komisijas tiesības:
9.2.1. rakstiski pieprasīt, lai pretendents vai kompetenta institūcija izskaidro vai papildina piedāvājumā iesniegtajos dokumentos ietverto informāciju, ja pasūtītājs konstatē, ka iesniegtajos dokumentos ietvertā informācija ir neskaidra vai nepilnīga;
9.2.2. pārbaudīt visu pretendentu sniegto ziņu patiesumu;
9.2.3. pārbaudīt un/vai iegūt nepieciešamo informāciju kompetentā institūcijā, t.sk., no atsauksmju sniedzējiem, datubāzēs vai no citiem avotiem;
9.2.4. pieaicināt komisijas darbā speciālistus vai ekspertus ar padomdevēja tiesībām;
9.2.5. pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, nepietiekošs finansējums;
9.2.6. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
9.3. Iepirkumu komisijas pienākumi:
9.3.1. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā, novērtēt to atbilstību nolikuma prasībām;
9.3.2. pieņemt lēmumu;
9.3.3. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
10. Citi noteikumi
10.1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas nolikumā ietvertās prasības un noteikumus.
10.2. Iepirkuma nolikums sastādīts un apstiprināts latviešu valodā uz 10 (desmit) lapām, kam pievienoti 6 (seši) pielikumi, kas ir nolikuma neatņemamas sastāvdaļas:
1.pielikums – Būvdarbu apjomi;

2.pielikums – Pretendenta pieteikums dalībai iepirkumā;

3.pielikums – Speciālistu saraksts;

4.pielikums – Informācija par pretendenta apakšuzņēmēju (-iem); 

4.1. pielikums – Apakšuzņēmēja apliecinājums;

5.pielikums – Finanšu piedāvājums;

6.pielikums – Līguma projekts.
Iepirkumu komisijas priekšsēdētāja



/personiskais paraksts/
E.Lode
� Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: � HYPERLINK "http://likumi.lv/doc.php?id=10127" �http://likumi.lv/doc.php?id=10127�. 

